क्रैक (2021 फ़िल्म)
क्रैक (अंग्रेज़ी: Krack) 2021 की भारतीय तेलुगू भाषा की एक एक्शन फ़िल्म है। फ़िल्म के निर्देशक गोपीचंद मलिनेनी हैं। फ़िल्म में रवि तेजा, श्रुति हासन, समुथिरकानी और वरलक्ष्मी सरथकुमार मुख्य भूमिकाओं में हैं। सरस्वती फ़िल्म्स डिवीजन के बैनर तले निर्मित यह फ़िल्म आंध्र प्रदेश और तेलंगाना राज्यों में हुई कई सच्ची घटनाओं पर आधारित है। फ़िल्म में एक इंस्पेक्टर और एक गैंगस्टर के बीच संघर्ष को दिखाया गया है। क्रैक 9 जनवरी 2021 को सिनेमाघरों में रिलीज़ हुई थी और इसे दर्शकों से सकारात्मक समीक्षाएँ मिलीं थी। यह फ़िल्म एक ब्लॉकबस्टर थी, जिसने बॉक्स ऑफ़िस पर ₹70.6 करोड़ की कमाई की थी, और यह उस समय रवि तेजा के करियर की सबसे ज्यादा कमाई करने वाली फ़िल्म बन गई थी। बाद में यह रिकार्ड 2022 की फ़िल्म धमाका ने तोड़ दिया था।